રાજકોટ શહેરમાં રાત પડતા જ દારૂડિયાઓ નશો કરીને નીકળી પડતા હોય છે ત્યારે આવા નશાખોરોને કાયદાનું ભાન કરાવવા માટે પોલીસ દ્વારા સઘન વાહન ચેકીંગ કરવામાં આવી રહ્યું છે દરમિયાન નવા દોઢસો ફૂટ રિંગ રોડ ઉપર યુનિવર્સીટી પોલીસ સ્ટેશનના પીએસઆઇ બી જી ડાંગર સહિતનો સ્ટાફ પેટ્રોલીંગમાં હતો ત્યારે ટાટા નેકસો કાર લઈને એક શખ્સ નીકળતા તેનું નામઠામ પૂછતાં સાધુ વાસવાણી રોડ વસંત વિહારમાં રહેતો અને વેપાર કરતો પિયુષ મનસુખભાઇ ગંભવા જાતે પટેલ હોવાનું જણાવ્યું હતું તેને ચેક કરતા પીધેલી હાલતમાં જણાતા તેની ધરપકડ કરી 7 લાખની કાર કબ્જે કરી હતી જયારે ભક્તિનગર પોલીસે સોરઠિયાવાડી સર્કલ પાસેથી વિજય પ્લોટમાં રહેતા અને ફોટોગ્રાફીનો વ્યવસાય કરતા પ્રતીક રાજેશભાઈ ચૌહાણને બાઇકમાં પીધેલી હાલતમાં નીકળતા દબોચી લઇ જરૂરી કાર્યવાહી કરી હતી.